als_Latn dik_Latn sag_Latn
Gjykata e Korçës dha sot masën e sigurisë “arrest me burg” për Albert Tomorrin, një tjetër punonjës i burgut të Drenovës. Sipas organit të prokurorisë, Tomorri me detyrë përgjegjës shërbimi i sigurisë, në seksionin B të këtij burgu, akuzohet se ka futur disa telefona celularë, për të burgosurit e sigurisë së zakonshme, kundrejt një shpërblimi. Seanca është zhvilluar me dyer të mbyllura për shkak të rëndësisë së hetimit, ndërsa ka qenë i pranishëm edhe vetë i pandehuri. Ai u arrestua 3 javë më parë, ndërsa gjykata vendosi masën e sigurisë “burg me afat 20 ditor”. Pas përfundimit të këtij afati, Tomorri ka mbërritur sërish në dyert e gjykatës, ku është bërë edhe rivlerësimi i masës së sigurisë.
als_Latn